b'\n_START_ARTICLE_\nShranjevanje energije s stisnjenim zrakom\n_START_PARAGRAPH_\nShranjevanje energije s stisnjenim zrakom (ang. CAES - Compressed air energy storage) je na\xc4\x8din shranjevanja energije s pomo\xc4\x8djo stisnjenega (kompresiranega) zraka. Ko je potreba po energiji majhna se rezervoar polni, ko pa je velika (on konicah) se prazni. Manj\xc5\xa1i sistemi se uporabljajo \xc5\xbee dolgo \xc4\x8dasa na aplikacijah kot so lokomotive v rudnikih. Pri velikih sistemih je potrebno za ve\xc4\x8dji izkoristek hraniti tudi toploto, ki nastane pri stiskanju zraka._NEWLINE_Zrak ima po stiskanju ve\xc4\x8djo temperaturo kot prej. Termalna ekspanzija zahteva toploto, \xc4\x8de ne dovajamo toplote bo zrak po ekspanziji precej bolj hladen. \xc4\x8ce se lahko shrani toploto pri stiskanju in jo ponovno uporabi pri ekspanziji, se zelo pove\xc4\x8da izkoristek.Obstajajo trije na\xc4\x8dini glede toplote: adiabati\xc4\x8dni, diabati\xc4\x8dni in izotermalni.\n_START_SECTION_\nAdiabati\xc4\x8dni na\xc4\x8din\n_START_PARAGRAPH_\nAdiabati\xc4\x8dno shranjevanje hrani toploto nastalo pri stiskanju in jo vrne zraku pri ekspanziji. Ta sistem se \xc5\xa1e \xc5\xa1tudira, do leta 2010 ni bilo v uporabi ve\xc4\x8djih sistemov. Nem\xc5\xa1ko podjetje ADELE razvija tak sistem. Teoreti\xc4\x8dni izkoristek bi bil s popolni izolacijo 100%, v praksi je okrog 70%Toploto se lahko hrani v trdnih materialih kot je beton ali kamen, v teko\xc4\x8dih kot je olje (do 300\xc2\xa0\xc2\xb0C) in teko\xc4\x8da sol (600\xc2\xa0\xc2\xb0C).\n_START_SECTION_\nDiabati\xc4\x8dni na\xc4\x8din\n_START_PARAGRAPH_\nTa na\xc4\x8din hladi stisnjen zrak z vmesnim hladilnikom - (intercoolerjem) in to toploto odvaja v atmosfero kot odpadno - s tem se zmanj\xc5\xa1a izkoristek. V nekaterih primerih se nadomesti to izgubljeno toploto s ponovnim gretjem z zemeljskim plinom ali drugim gorivom pred vstopom v turbino. Ta sistem nima visokega izkoristka, je pa edini, ki so ga komercialno uporablja. Alabama CAES potrebuje 2,5 MJ elektri\xc4\x8dne energije in 1,2 MJ toplote za vsak MJ dovedene energije - tako je izkoristek samo 27%Za primerjavo, komercialno plinsko-parno postrojenje dose\xc5\xbee izkoristek \xc4\x8dez 60%.'